标题：1285年
历史纪年
公元前1285年，元朝至元二十二年
通鉴记载
至元二十二年
春，正月，戊寅，发五卫军及新附军浚蒙村漕渠。
庚辰，诏毁宋郊天台。
僧格言：“嘉木场喇勒智云：‘会稽有泰宁寺，宋毁之以建宁宗攒宫。钱唐有龙华寺，宋毁之以为南郊。皆胜地也。’宜复为寺，为皇上、东宫祈寿。”时宁宗等攒宫已毁，建寺，乃毁郊天台，亦建寺焉。
皇太子尝遣使辟宋工部侍郎倪坚于开元，既至，访以古今成败得失，坚对言：“三代得天下以仁，其失也以不仁。汉、唐之亡也以外戚、阉竖，宋之亡也以奸党、权臣。”太子嘉纳之。
谕德李谦、瓜勒佳之奇言于太子曰：“殿下方遵圣训，参决庶务，如军民之利病，政令之得失，事关朝廷，责在台院，非宫臣所宜言：独有澄源固本，臣等不容缄口者。太子之心，天下之本也，太子心正，则天心有所属，人心有所系矣！唐太宗尝言：‘人主一心，攻之者众，或以勇力，或以辩口，或以谄谀，或以奸诈，或以嗜欲，辐凑攻之，各求自售。人主少懈而受其一，则其害有不可胜言者。’殿下，至尊之储贰，人求自售者亦不为少，须常唤醒此心，不使为物欲所挠，则宗社生灵之福。固本澄源，莫此为切。”
壬午，诏立市舶都转运司及诸路常平盐铁坑冶都转运司。
戊子，库库尔端言：“先遣军二千屯田芍陂，试土之肥硗，去秋已取米二万馀石。请增屯田士二千人。”从之。
徒江南乐工八百家于京师。
西川赵和尚，自称宋福王子广王以诳民，民有信者；真定民刘驴儿有三乳，自以为异，谋不轨。事觉，皆磔裂以徇。
辛卯，发诸卫军六千八百人，给护国寺修造。
癸巳，诏括京师荒地，令宿卫士耕种。
枢密院言：“旧制四宿卫各选一人，参决枢密院事，请以图鲁卡为签院。”从之。
乙未，卢世荣奏罢江南行御史台及改诸路按察司为提刑转运司，兼理钱谷。未几，御史台臣言行台不可辄罢，且按察司兼转远，则纠弹之职废。帝以为疑，安图曰：“江南盗贼屡起，恃有行台镇遏，不可罢。但与行省并治杭州，差觉僻远，宜徒江州，据三省之间。”从之。
以董文用为江淮行中书省参知政事。
时行省长官素贵，多傲，同列莫敢仰视，跪起禀白，如小吏事上官。文用至，则坐堂上，侃侃与论，是非可否，无所迁就，虽数忤之，不顾也。时方建佛塔于宋故宫，有司奉行甚急，天大雨雪，入山伐木，死者数百人；又欲并建大寺。文用谓行省曰：“非时役民，民不堪矣，少徐之，如何？”行省曰：“参政奈何格上命？”文用曰：“今之困民力而失民心者，岂上意耶？”行省意沮，乃稍宽其期。
丙申，以阿必齐哈为中书平章政事。
命礼部领会同馆。初，外国使至，常令翰林院主之，至是改正。
诏禁私酒。
壬寅，造大樽于殿。樽以木为质，银内而外镂为云龙，高一丈七尺。
二月，乙巳，增济州漕舟三千艘，役夫万二千人。初，江淮岁漕米百万石于京师，海运十万石，胶莱六十万石，而济之所运三十万石，水浅舟大，恒不能达；更以百石之舟，舟用四人，故夫数增多。
塞浑河堤决，役夫四千人。
诏改江淮、江西元帅招讨司为上、中、下三万户府。蒙古、汉人新附诸军相参，作三十七翼：上万户七翼，中万户八翼，下万户二十二翼。翼设达噜噶齐、万户、副万户各一人，隶所在行枢密院。
以应放还五卫军穿河西务河。
辛亥，广东宣慰使页特密实讨潮、惠二州盗郭逢贵等，四十五寨皆平，降民万馀户，军三千六百馀人，请将所获渠帅入觐，面陈事宜，从之。
丙辰，诏罢胶莱所凿新河，以军万人隶江浙行省习水战，万人载江淮米泛海，由利津达于京师。
壬戌，立规措所。
初，卢世荣言：“天下岁课钞九十三万馀锭，以臣经画之，不取于民，载抑权势所侵，可增三百万锭。事未行而中外已非议，臣请与台院面议上前行之。”帝曰：“不必如此，卿但言之。”世荣因言：“自王文统后，钞法虚弊已久，宜括铜铸钱，并制绫券，与钞参行。”又奏：“于泉、杭二州立市舶都转运司，给民钱，令商贩诸番，官取其息七，民取其三。禁私贩海者，拘其先所蓄宝货，官卖之；匿者许告，没其财，以其半给告者。今各路虽设常平仓，名存实废；宜取权豪所擅铁冶铸器鬻之，以其息储粟平粜，则可均物价而获厚利。民间酒课太轻，宜官给钞，行古榷酤法，仍禁民私酤，米一石取钞十贯，可得二十倍。国家虽设平准，然无晓规运者；宜令各路立平准周急库，轻其月息以贷贫民。如此，则贷者众而本且不失。又随朝官吏增俸，州郡未及；可于各路立市易司，领诸牙侩人，计商人物贷，四十分取一，以十为率，四给牙侩，六给官吏俸。本朝以兵得天下，不籍粮馈，惟资羊马；宜于上都、隆兴诸路以官钱买币帛，易羊马于北方，选蒙古人牧之，岁收其皮毛，筋角、酥酪之用，以十之二与牧者，而马以备军兴，羊以充赐予。”帝皆善而行之。至是请立规措所，用官吏以善贾为之。帝曰：“此何职？”世荣曰：“规画钱谷耳。”从之。
又言：“天下能规运钱谷者，为阿哈玛特所用，今悉以为污滥黜之；臣欲择而用之，惧有言臣私有罪者。”帝曰：“何必计此！第用其可用者。”于是擢用甚众。群小既用事，每借法以逞其欲，州县乡村，深山穷谷，各分地方以搜索民财，率众入人家，笥箧尽发，谓之打勘。岁每一二次打勘，民不聊生。群凶既饱，世荣辄又设法以取之，时人目为“鸬鹚句当”，以鸬鹚得鱼，既满其颔，即为人抖取也。
世荣尝言于帝曰：“臣之行事多为人所怨，后必有谮臣者，请先言之。”帝曰：“汝言皆是，惟欲人无言者，安有是理！疾足之犬，狐不爱焉，主人岂不爱之！汝之所行，朕自爱也，彼奸伪者则不爱耳。汝之职分既定，其无以一二人从行，亦当谨卫门户。”遂谕丞相安图增其从人。其为帝所倚眷如此。
回买江南民土田。
戊辰，帝如上都。
立真定、济南、太原、甘肃、江西、江淮、湖广等处宣慰司兼都转运使司，以治课程；仍严立条例，禁诸司不得沮挠检察。乃以宣德王好礼为浙西宣慰使，帝曰：“宣德人多言其恶。”世荣言：“彼自陈能岁办钞七千馀万锭，是以用之。”
以昂吉尔岱为中书左丞相。
己巳，复立按察司。
三月，丙子，遣太史监候张公礼、彭质等，往占城测候日晷。
癸未，荆湖、占城行省请益兵。
时陈日烜所逃天长、长安二处兵力复集，兴道王船千馀艘，聚万劫，阮盝在永平，而官兵远行久战，县处其中，索多、蒙古岱之兵又不以时至，故请益兵。帝以水行为危，令遵陆以往。
夏，四月，庚戌，监察御史陈天祥上疏，极论卢世荣奸恶，其略曰：“世荣素无文艺，亦无武功，惟以商贩所获之资，趋附权臣，营求入仕；舆赃辇贿，输送权门，所献不充，又别立欠少文券银一千锭，由白身擢江西榷茶转运使；于其任专务贪饕，所犯赃私，动以万计，已经追纳及未纲见追者，人所共知。今不悔前非，狂悖愈甚，既怀无厌之心，广蓄攘掊之计。而又身当要路，手握重权，虽位在丞相之下，朝省大政，实得专之，是犹以盗跖而掌阿衡之任。朝廷信其虚诳之说，俾居相位，名为试验，实授正权。校其所能，败阙如此；考其所行，毫发无称。此皆既往之真迹，已试之明验。若谓必须再试，亦止可叙以它官；宰相之权，岂可轻授！夫宰天下譬犹制锦，初欲验其能否，先当试以布帛，如无能效，所损或轻。今捐相位以验贤愚，犹舍美锦以较量工拙，脱致隳坏，欲悔何追！
“国家之与百姓，上下如同一身，民乃国之血气，国乃民之肤体。血气充实，则肤体康强，血气损伤，则肤体羸病，未有耗其血气，能使肤体丰荣者。是故民富则国富，民贫则国贫，民安则国安，民困则国困，其理然也。夫财者，土地所出，民力所集，天地之间，岁有常数，惟其取之有节，故用之不乏。今世荣欲以一岁之期，将致十年之积，危万民之命，易一己之荣，广邀增羡之功，不恤颠连之患，期锱铢之诛取，诱上下以交征，视民如仇，为国敛怨，肆意诛求，何所不得！然其生财之本，既已不存，敛财之方，复何所赖！将见民间由此凋耗，天下由此空虚。”
“计其任事以来，百有馀日，今取其所行与所言不相副者，略举数端：始言能令钞法如旧，钞今愈虚；始言能令百物日贱，物今愈贵；始言课增三百万锭，不取于民而办，今却迫胁诸路官司增数包认。凡今所为，无非败法扰民者。若不早有更张，须其自败，正犹蠹虽除去，木病已深，事至于此，救将何及！臣亦知阿附权要，则荣宠可期，违忤重臣，则祸患难测，止以事在国家，关系不浅，忧深虑切，不得无言。”
御史大夫伊实特穆尔以其状闻，帝始大悟。命安图集诸司官吏、老臣、儒士及知民间事者，同世荣听天祥弹文，仍令世荣、天祥皆赴上都。
壬戌，御史中丞阿喇特穆尔等奏卢世荣所招罪状，诏：“安图与诸老臣议，世荣所行，当罢者罢之，当更者更之，其所用人实无罪者，朕自裁决。”
癸亥，敕以敏珠尔卜丹所行清洁，与安图治省事。
五月，甲戌，以御史中丞郭佑为中书参知政事。
戊寅，以远方历日取给京师，不以时至，荆湖等处四行省所用者，隆兴印之；哈喇章、河西、四川等处所用者，京兆印之。
甲申，立汴梁宣慰司，依安西王故事，汴梁以南至江，以亲王镇之。
丁亥，中书省言六部官甚冗，可以六十八员为额，馀悉汰去；诏择其廉洁有干局者存之。
庚寅，复徒行江南御史台于杭州。
丁酉，徒行枢密院于建康。
戊戌，镇南王托欢兵击陈日烜，败走之，遂入其城而还。日烜遣兵来追，索多、李恒战死。
初，托欢屡移书日烜，欲假道，竟不纳，益修兵船为迎敌计。托欢乘间缚筏为桥，渡富良江北，与日烜大战，破之。日烜遁走，不知所之，其弟益稷率其属来降，然交兵虽败，而势益盛。适盛夏霖潦，军中疾作，死伤者众，而占城竟不可达，乃谋引兵还。交趾兵追袭之，李恒殿，中毒矢，一卒负恒而趋，至思明州，卒。索多军与托欢相去二百馀里，托欢军还，索多犹未之知，亟趋其营，交人邀于乾满江，索多力战而死，后谥襄愍。恒谥武愍。
六月，庚戌，命女真硕达勒达造船二百艘，及造征日本迎风船。
丙辰，遣玛苏呼阿里赍钞千锭，往马巴国求奇宝。
左丞吕师夔，乞假省母江州，帝许之。因谕安图曰：“此事汝蒙古人不知，朕左右复无汉人，可否皆自朕决，恐谬误。汝当尽心善治百姓，无使重困致乱，以为朕羞。”安图言：“前召徐世隆为集贤殿学士，未赴。世隆明习前代典故，善决疑狱，虽老尚可用。”遣使召之，以老疾辞，附奏便宜九事；复遣使征李昶，亦以老疾辞；诏并赐以田。
秋，七月，壬申，造温石浴室及更衣殿。
甲戌，敕秘书监修《地理志》。
甲申，改奇尔济苏等所平大小十溪、峒悉为府、州、县。
修汴梁城。
丁亥，广东宣慰使页特密实入觐，以所降渠帅郭廷贵等至京师，言山寨降者百五十馀所，帝问：“战而后降耶？招之即降耶？”页特密实对曰：“其首拒敌者，臣已磔之矣；是皆招降者也。”因言：“达珠兵后未尝抚治其民，州县复无至者，故盗贼各据土地，互相攻杀，人民渐耗，今宜择良吏往治。”从之。
庚寅，枢密院言：“镇南王所统征交趾兵，久战力疲，靖发蒙古军千人，汉军新附军四千人，选良将将之，取镇南王节制，以征交趾。”帝从之。复以蒙古岱为荆湖行省左丞，蒙古岱请放征交趾军还家休息，诏从镇南王处之。
乙未，云南行省言：“今年未暇征缅，请收获秋禾，先伐罗北甸等部。”从之。
八月，丙辰，帝至自上都。
己未，诏复立泉府司，以达实曼领之。初，和尔果斯以泉府司商贩者，所至官给饭食，遣兵防卫，民实厌苦水便，奏罢之。至是，达实曼复奏立之。
九月，戊辰，罢禁海商。
初，民间酒听自造，米一石，官取钞一贯。卢世荣以官钞五万锭立榷酤法，米一石取钞十贯，增旧十倍。至是罢之，听民自造，增课钞一贯为五贯。
乙亥，中书省以江北诸城课程钱粮，听杭、鄂二行省节制，道途迂远，请改隶中书，从之。
敕：“自今贡物，惟地所产，非所产者毋辄上，听民自实。两淮荒地，免税三年。”
丙子，真腊、占城贡乐工十人及药材、鳄鱼皮诸物。
宗王阿济苏失律，诏巴延代总其军。
先是边兵尝乏食，巴延令军中采蔑忮叶儿及蓿异之根贮之，人四斛，草料称是，盛冬雨雪，人马赖以不饥；又令军士有捕塔喇布欢之善而食者，积其皮至万，人莫知其意，既而遣使辇至京师，帝笑曰：“巴延以边地寒，军士无衣，欲易吾缯帛耳。”遂赐以衣。
冬，十月，癸丑，立征东行省，以阿塔哈为左丞相，刘国杰、陈岩并左丞，洪俊奇右丞，率诸军征日本。
吏部尚书刘宣上言曰：“近议复置征东行省，再兴日本之师，此役不息，安危系焉。索多建伐占城，哈雅言平交趾，三数年间，湖广、江西供给船只、军需、粮运，官民大扰；广东群盗并起，军兵远涉江海瘴毒之地，死伤过半，连兵未解。且交趾与我接壤，蕞尔小邦，遣亲王提兵深入，未见报功；索多为贼所杀，自遗羞辱。况日本海洋万里，疆土阔远，非二国可比。今次出师，动众履险，纵不遇风，可到彼岸，倭国地广，徒众猥多，彼军四集，我师无授，万一不利，欲发救兵，其能飞渡耶！隋伐高丽，三次大举，数见败北，丧师百万；唐太宗以英武自负，亲征高丽，虽取数城，徒增追悔。且高丽平壤诸城，皆居陆地，去中原不远，以二国之众加之，尚不能克，况日本僻在海隅，与中国相悬万里哉！”帝嘉纳其言。
丙辰，以参议特穆尔为参知政事，位郭佑上，且命之曰：“自今之事，皆责于汝。”
丁卯，敕枢密院计胶、莱诸处漕船，江南、高丽诸处所造海舶，括亻庸江、淮民船，备征日本。仍敕：“习泛海者，募水工至千人者为千户，百人为百户。”
郭佑言：“自平江南，十年之间，凡钱粮事，八经理算，今塔奇呼、阿萨尔等又复钅句考，宜即罢去。”帝嘉纳之。
十一月，戊寅，遣使告高丽发兵万人，船六百五十艘，助征日本，仍令于近地多造船。
己丑，御史台言：“昔宋以无室家壮士为盐军，数凡五千，今存者一千一百二十二人，性习凶暴，民患苦之，宜给以行粮，使屯田自赡。”诏议行之。
癸巳，敕：“漕江、淮米百万石，泛海贮于高丽之合浦，仍令东京及高丽各贮米十万石，备征日本。期诸军于明年三月以次而发，会于合浦。”
乙未，以托鲁欢为参知政事。
卢世荣伏诛，刲其肉以食鹰獭。
世荣初以言利进，皇太子意深非之，曰：“财非天降，安能岁取盈乎！”僧格素主世荣者，闻太子尝有是言，卒不能救。先是世荣荐王恽为左司郎中，屡趣之，不赴。或问其故，恽曰：“力小任大，剥众利己，未闻能全者。远之尚恐见浼，况可近乎！”至是人服其识。
卢世荣既诛，帝谓博果密曰：“朕殊愧卿。”即擢吏部尚书。
时方籍没阿哈玛特家，其奴张撤礼尔等罪当死，谬言阿哈玛特家资隐寄者多，如尽得之，可资国用，遂句考捕系，连及无辜，京师骚动。帝颇疑之，命丞相安图集六部长、贰官询问其事，博果密曰：“是奴为阿哈玛特心腹爪牙，死有馀罪。为此言者，盖欲苟延负月，侥幸不死耳！岂可复受其诳，嫁祸善良耶！急诛此徒，则怨谤自息。”安图以其言入奏，帝悟，命博果密鞫之，具得其实，撤礼尔等伏诛，其捕系者尽释之。
丙申，赦囚徒，黥其面，及招宋时贩私盐军习海道者为水工，以征日本。
时思、播以南、施、黔、鼎、澧、辰、沅之界蛮獠叛服不常，往往劫掠边民，乃诏四川行省讨之。参政奇尔济苏、左丞汪惟正一军出黔中，签省巴图一军出思、播，都元帅托察一军出澧州南道，宣慰使李呼哩雅济一军自夔门会合。是月，诸将凿山开道，绵亘千里，诸蛮设伏险隘，木弩、竹矢，伺间窃发，亡命迎敌者，皆尽杀之，遣谕其酉长，于是率众来降。独散毛洞谭顺走避岩谷，力屈始降。
张立道籍两江侬士贵、岑从毅、李维屏所部户二十五万有奇，以其籍归有司；迁临安、广西道军民宣抚使，复创庙学于建水路，书清白之训于公廨，以警贪墨。
十二月，丁未，皇太子珍戬薨。
太子初从姚枢、窦默学，仁孝恭俭，尤优礼大臣，一时在师友之列者，非朝廷名德，则布衣节行之士。
在中书日久，明于听断，闻四方科征、挽漕、造作、和市，有亻系民之休戚者，多奏罢之。江西行省以岁课羡钞四十七万贯来献，太子怒曰：“朝廷但令汝等安百姓，百姓安，钱粮何患不足！百姓不安，钱粮虽多，能自奉乎？”尽劫之。尝服绫裕，为沈所渍，命侍臣重加染治；侍臣请复制之，太子曰：“吾欲织百端，非难也，顾是物未敝，岂宜弃之！”东宫香殿成，工请凿石为池，如曲水流觞故事。太子曰：“古有肉林、酒池，尔亦欲吾效之耶？”每与诸王近臣习射之暇，辄讲论经典，片言之间，苟有允惬，未尝不为之洒然改容。
中庶子巴拜以其子阿巴齐入见，谕之以：毋读蒙古书，须习汉人文字。”行台治书侍御史王恽进《承华事略》二十篇，太子览之，至汉成帝不绝驰道，唐肃宗改服绛纱为朱明服，心甚喜，曰“使我行之，亦当如是。”又至邢峙止齐太子食邪蒿，顾侍臣曰：“一菜之名，遽能邪人耶？詹事张九思曰：“正臣防微，理固当然。”太子善其说，令诸子传观其书。
时帝春秋高，行台御史上书请内禅，太子闻之惧。台臣秘其章不发，而阿哈玛特之党塔奇呼、阿萨尔请收百司吏案，钅句考天下钱谷，欲因以发其事，乃悉拘封御史台吏案。都事尚文拘留秘章不与，塔奇呼闻于帝，命宗正锡彻罕取其事。文曰：“事急矣！”即白御史大夫曰：“是欲上危太子，下陷大臣，流毒天下之民，其谋至奸也。且塔奇呼乃阿哈玛特馀党，赃罪狼籍，宜先发以夺其谋。”大夫遂与丞相入言状，帝震怒曰：“汝等无罪耶？”丞相进曰：“臣等无所逃罪，但此辈名载刑书，而为此举，动摇人心宜选重臣为之长，庶靖纷扰。”帝怒稍解，可其奏。太子益忧惧不自安，以是致疾，薨，年四十三。
朝议以太子薨，欲罢詹事院，院丞张九思抗言曰：“皇孙，宗社人心所属，詹事所以辅成道德者也，奈何罢之！”众以为允。
以哈喇哈斯为大宗正。哈喇哈斯由掌宿卫拜是职，用法平允。时相欲以江南狱隶宗正，哈喇哈斯曰：“江南新附，教令未孚，且相去数千里，欲遥制其刑狱，得无冤乎！”事遂止。
是岁，前中书左丞相耶律铸卒，后赠太师，谥文忠。
历史大事
胡三省新注《资治通鉴》
胡三省，字身之，天台（今浙江天台）人。南宋理宗宝祐四年（1256）举进士，历任泰和县尉、江都丞、江陵县令、怀宁县令，后入佐淮东幕府。三省研读《资治通鉴》，以为刘安世《音义》及史烟《释文》均多有疏误，于是从本年开始，为《通鉴》作新注，成《广注》九十九卷、《论》十卷。宋亡，原稿散失。三省隐居乡里，收集资料，重新撰写。至元二十二年（1285）冬，《新注资治通鉴》定稿。新本较原稿在体例上有所改进，“以考异及所诠者散入《通鉴》各文之下，历法、天文则随目录所书而附注焉。”“凡纪事之本末，地名之同异，州县之建置离合，制度之沿革损益，悉疏其所以然”。另著《辩误》十二卷，以纠史姻《释文》之桀谬。此后，胡三省又多次对其《新注》进行修改。成宗大德六年（1302），三省卒于家。 
札马剌丁主持纂修《大元大一统志》
世祖至元二十二年（1285）七月，知秘书监事札马剌丁奏请由秘书监修纂地理图志。世祖准奏，命札马剌丁主其事。札马剌丁乃荐陈俨、虞应龙、萧蚪等参与编修，并请以所存西域地理图册及各地图志合编。编修工作从次年开始，三十一年（1294）完成，共七五五卷，名《至元大一统志》。其后，因陆续得到《云南图志》、《甘肃图志》和《辽阳图志》，于是命孛兰肹、岳铉等重修，于成宗大德七年（1303）三月定稿，正式题名《大元大一统志》。全书凡六百册，一千三百卷，成宗命藏于秘府。顺帝至正六年（1346），始由杭州（今浙江杭州）刻版刊行。
禅位风波
真金于至元十年（1273）被册立为皇太子，十六年（1279）奉旨参决朝政。他从小深受儒家思想熏陶，主张推行汉法，对其父重用色目理财大臣颇为不满，因此得到朝中一批汉法派官员的拥戴。但是，朝政死死掌握在忽必烈手中，真金没有多大权力。至元十八年（1281），真金生母弘吉剌氏察必病死。二十年（1283），弘吉剌氏南必被立为后。时忽必烈年近七十，常居宫不出，相臣不得见，乃转奏南必皇后。汉法派官员以为时机已到，急切地想推真金上台。二十二年（1285）初，江南行台监察御史上封事，“言帝春秋高，宜禅位于皇太子，皇后不宜预外事。”真金闻知，非常惊恐，因他深知乃父根本不愿禅位。御史台都事尚文乃密其奏不发。但此事被不久前卢世荣重新起用的阿合马党人答即古阿散探知，遂欲藉此离间皇帝与太子的关系，打击汉法派。他们向忽必烈奏请清查各官衙案牍，以钩索天下钱谷为名，来到御史台，企图揭露此事。尚文急将事情原委急知中书右丞相安童、御史大夫玉昔帖木儿，决定留章不与。次日，答即古阿散奏闻此事，忽必烈命太宗正薛尺轩取其章。尚文见事急，乃献计于玉昔帖木儿：“此举上危太子，下陷大臣，流毒天下，其谋至奸。塔即古阿散为阿合马余党，赃罪彰彰，不如先下手，抢先揭发他。”玉昔帖木儿与安童商议，将事情经过面奏皇帝。忽必烈听说有人要他退位，大怒，责问安童等：“汝等无罪耶?”安童、玉昔帖木儿带头认罪，表示要整顿御史台和江南行台，忽必烈怒稍解。后安童等又指使大臣奏劾答即古阿散奸赃，将他处死，其同党分别被诛、被流放或被没为奴，禅位风波平息。但是，真金却因此忧惧成疾，于同年十二月病死。
笃哇串十二万兵围火州
笃哇，八剌次子。世祖至元十年（1273），继捏古伯为察合台汗国汗。与海都关系密切，经常联合侵掠元朝边界。至元二十二年 （1285），亲率十二万大军侵入畏兀儿，包围哈剌火州 （今新疆吐鲁番），威胁畏兀儿亦都护火赤哈儿的斤：“阿只吉、奥鲁赤诸王以三十万之众犹不能抗我而自溃，尔敢以孤城撄吾锋乎?”亦都护不为所动，坚守孤城六余月。后笃畦提出只要得到亦都护之女，即休兵。时城中食将尽，亦都护无奈，将其女也立亦黑迷失别吉缒城而出，笃哇解围离去。笃哇后曾于成宗大德二年（1298）冬袭击驻守金山（阿尔泰山）之元军，俘阔里吉思驸马。五年（1301）秋，与海都联合进攻帖坚古山，兵败，中矢受伤。七年（1303），遣使与元廷议和。此后不再东侵，转而致力于兼并窝阔台汗国。